Rumšiškių šv. Onos koplyčia
54°51′42″š. pl. 24°11′58″r. ilg.﻿ / ﻿54.8618°š. pl. 24.1995°r. ilg.﻿ / 54.8618; 24.1995 Rumšiškių šv. Onos koplyčia stovi Kaišiadorių rajone, Rumšiškių miestelio kapinėse, Marių g. Tituluojama šv. Onos vardu. Koplyčia medinė, liaudies architektūros formų, pastatyta 1840 m. Ją yra piešęs dailininkas Kazys Šimonis. Stovi kapinių centrinėje dalyje, čia nuo kapinių vartų veda medžių alėja. Koplyčia atidaroma per Vėlines ir Rumšiškių bažnyčios atlaidus. Koplyčia yra istorijos ir kultūros paminklas, 1992 m. įrašytas į LR Kultūros vertybių registrą (unik. kodas 2165 ). Šalia koplyčios yra poeto Jono Aisčio kapas, 4 Lietuvos karių kapai. Rumšiškių šv. Antano koplyčia stovi prie bažnyčios.